Očakávané hodnoty, ktoré sa majú dosiahnuť na konci prevádzkovej životnosti (1). V prípade všetkých operácií financovania a investičných operácií: a) pákový a multiplikačný efekt; b) suma mobilizovaných investícií; c) odhadovaný [počet] cieľových konečných prijímateľov; d) investície podporujúce klimatické ciele (2); e) investície podporujúce environmentálne ciele (2); f) investície podporujúce digitalizáciu (2); g) investície podporujúce transformáciu priemyslu (2); h) investície podporujúce spravodlivú transformáciu (2); i) investície na poskytovanie kritickej infraštruktúry (2); j) investície do kybernetickej bezpečnosti, vesmíru a obrany (2); k) v prípade kombinácie s inými zdrojmi Únie treba uviesť nenávratnú zložku alebo zložku finančného nástroja z iných programov Únie (2); l) iné ukazovatele špecifické pre operáciu požadované finančným produktom operácie financovania alebo investičnej operácie, ak sa uplatňujú. V prípade potreby v závislosti od segmentu a oblasti politiky operácie a druhu operácie (priama alebo nepriama operácia): Segment týkajúci sa udržateľnej infraštruktúry Energetika: a) dodatočná nainštalovaná kapacita na výrobu energie z obnoviteľných zdrojov a iných bezpečných a udržateľných zdrojov s nulovými a nízkymi emisiami [v megawattoch (MW)]; b) počet domácností, počet verejných budov a obchodných priestorov so zlepšenou klasifikáciou spotreby energie; c) odhadované úspory energie dosiahnuté vďaka projektom [v kilowatthodinách (kWh)]; d) ročný objem zníženia emisií/predchádzania emisiám skleníkových plynov v tonách ekvivalentu oxidu uhličitého; e) objem investícií do rozvoja, zavádzania inteligentnejších prvkov a modernizácie udržateľnej energetickej infraštruktúry. Digitalizácia: počet ďalších domácností, podnikov alebo verejných budov s prístupom k širokopásmovému pripojeniu s rýchlosťou aspoň 100 Mbps, ktorú možno zvýšiť až na rýchlosť v gigabitoch, alebo počet vytvorených Wi-Fi hotspotov. Doprava: a) operácia financovania alebo investičná operácia je cezhraničným projektom a/alebo prispieva k projektom týkajúcim sa chýbajúcich prepojení (vrátane projektov týkajúcich sa mestských uzlov, regionálnych cezhraničných železničných spojení, multimodálnych platforiem, námorných prístavov, vnútrozemských prístavov, spojení s letiskami a terminálov kombinovanej železničnej a cestnej dopravy v rámci základnej a súhrnnej siete TEN-T); b) operácia financovania alebo investičná operácia prispieva k digitalizácii dopravy, najmä prostredníctvom zavedenia Európskeho systému riadenia železničnej dopravy (ERTMS), riečneho informačného systému (RIS), inteligentného dopravného systému (IDS), monitorovacieho a informačného systému pre lodnú dopravu (VTMIS)/elektronických námorných služieb a Výskumu manažmentu letovej prevádzky jednotného európskeho neba (SESAR); c) počet vybudovaných alebo zmodernizovaných čerpacích staníc s alternatívnym palivom; d) operácia financovania alebo investičná operácia prispieva k bezpečnosti dopravy. Životné prostredie: operácia financovania alebo investičná operácia prispieva k implementácii plánov a programov, ktoré sa požadujú v environmentálnom acquis Únie v súvislosti s kvalitou ovzdušia, vodou, odpadmi a prírodným prostredím. Segment týkajúci sa výskumu, inovácií a digitalizácie a) počet podnikov, ktoré realizujú projekty v oblasti výskumu a inovácií; b) príspevok k cieľu, ktorým je investovať 3 % hrubého domáceho produktu (HDP) Únie do výskumu, vývoja a inovácií. Segment týkajúci sa MSP a) počet podporených podnikov; b) objem pridelených prostriedkov vyhradený pre MSP/spoločnosti so strednou trhovou kapitalizáciou [%], ak ho možno primerane odhadnúť v čase predloženia. Segment týkajúci sa sociálnych investícií a zručností a) sociálna infraštruktúra: kapacita podporenej sociálnej infraštruktúry a prístup k nej podľa sektora – bývanie, vzdelávanie, zdravotníctvo, iné; b) mikrofinancovanie a financovanie sociálnych podnikov: počet podporených príjemcov mikrofinancovania a sociálnych podnikov; c) zručnosti: počet osôb, ktoré získavajú nové zručnosti alebo si zručnosti nechávajú uznávať a certifikovať – formálna kvalifikácia získaná vďaka vzdelávaniu a odbornej príprave. Podľa potreby v prípade priamych operácií: a) začiatok a koniec prác; b) investičné náklady na projekt; c) pomer pohlaví: i) riadiaci tím konečného prijímateľa; ii) pracovná sila; iii) vlastníctvo (podnikanie). V prípade sprostredkovaných operácií: Aspekty environmentálnych, sociálnych a riadiacich zásad Ukazovatele zložky v zodpovednosti členských štátov: iné ukazovatele dohodnuté medzi členským štátom a Komisiou v rámci dohody o príspevku a transponované do príslušnej dohody o záruke s implementujúcim partnerom.